Asmi i d-yuɣal yufa-d Ɛzuzu tnufeq-d yuɣ-it, acu lferḥ-nsen ur iḍul ara imi tinuḍin n Ɛzuzu ur tt-jjint ara ad thenni maca Ɛaziz ur ixeddem ara. Tekker tmaɣbunt temmeslay i urgaz-is, tceggaɛ-it ad yunag i tikkelt nniḍen maca tikkelt-a akken ad yaxdem. Si tama nniḍen, argaz n Ɛzuzu amenzu yeṛɣa wul-is, imi yeɣli nnif-is, yeggul ad d-yer tter seg Ɛzuzu i tyeǧǧan. Ɛaziz seg asmi iruḥ ur d yezzi iḍul leɣyab-is ma d Ɛzuzu iqquṛ ṣṣber-is, s tebratin kan i tettṣebbir iman-is.